Illum il-Kummissjoni Ewropea pproponiet lill-Istati Membri tal-UE biex tixtri 200 miljun doża addizzjonali tal-vaċċin kontra l-COVID-19 prodott minn BioNTech u Pfizer, bl-opzjoni li takkwista 100 miljun doża oħra. B'hekk, l-UE se tkun tista' tixtri sa 600 miljun doża ta' dan il-vaċċin, li diġà qed jintuża fl-UE. Id-dożi addizzjonali se jaslu mit-tieni trimestru tal-2021. L-UE akkwistat portafoll wiesa' ta' vaċċini b'teknoloġiji differenti. Hija kisbet sa 2.3 biljun doża tal-aktar kandidati prometteni għall-vaċċin għall-Ewropa u l-viċinat tagħha. Apparti l-vaċċin ta' BioNTech-Pfizer, fis-6 ta' Jannar 2021 ġie awtorizzat it-tieni vaċċin, prodott minn Moderna. Hemm vaċċini oħra li mistennija jiġu approvati dalwaqt. Il-portafoll tal-vaċċini se jippermetti lill-UE mhux biss li tkopri l-ħtiġijiet tal-popolazzjoni kollha tagħha, iżda saħansitra li tforni vaċċini lil pajjiżi ġirien. Għal aktar informazzjoni Vaċċini sikuri kontra l-COVID-19 għall-Ewropej